Suid-Afrikaanse Radioliga Nuus 18 Mei 2014 


Goeie mêre en welkom, Hierdie bulletin word gelees deur .......... (naam, roepsein 
en TH waar toepaslik)en jy luister na ZS6SRL, die amptelike stem van die 
Suid-Afrikaanse Radioliga, die nasionale vereniging vir amateurradio in Suid- 
Afrika. Die Suid-Afrikaanse Radioliga saai elke Sondag om 08:15 plaaslike tyd 
'n nuusbulletin in Afrikaans en om 08:30 plaaslike tyd in Engels uit op HF en 
verskeie BHF en UHF herhalers landswyd. Echolink luisteraars kan koppel aan 
ZSOJPL vir 'n audiostroom. 


Besoek die Suid-Afrikaanse Radioliga webblad om `n oudio weergawe van hierdie 
bulletin te bekom. 'Terwyl jy daar is kan u ook `n teksweergawe aflaai en ook 
inteken om bulletins per e-pos te ontvang. 


Neem ook kennis dat vanaf vandag sal al die relevante epos en webadresse slegs 
aan die einde van die gedrukte weergawe van hierdie bulletin verskyn. 


—— Ons begin vanmore se nuus met tyding van 'n stil sleutel 


—— Dit is met leedwese dat ons kennis neem van die afsterwe van Martin Holland 
ZS1SM, ook bekend as die “Stasie Meester” 


Ons koester net mooi herinneringe van die Stasie Meester se staaltjies rakende 
ekspedisies, die ou Suid Afrikaanse Spoorweë asook die vele onderhoude. Ons 
innige simpatie aan sy vrou Erna en sy kinders 


'n */- 4 sekonde stilte asb. 

Nuus Hooftrekke 

Terugvoer vanaf die SARL en OKOSA kwartaal vergadering 
Indringers op 10 meter verwyder 

en SA AMSAT ruimtesimposium volgende week 


—— Tydens die kwartaallikse skakel vergadering tussen OKOSA en die SARL 
is dit bevestig dat OKOSA hard aan die werk is om op datum te kom met 
die agterstallige amateur lisensies. Na wat berig word behoort die uitstaande 
lisensies binnekort gepos te word. 


Tydens die vergadering is die datum vir die volgende werkgroep byeenkoms ook 
vasgelê. Op die agenda vir hierdie byeenkoms is onder andere 'n gesprek oor 
uitsetkrag vlakke, die uitbreiding van die 160 meter band en verskeie adminis- 
tratiewe sake. 


Die liga is tans besig om die regulatoriese voorstelle, wat reeds in Desember 
2012 voorgelê is aan te pas vir voorlegging tydens hierdie werkwinkel. As jy 
graag 'n bydrae tot hierdie dokument wil lewer kan jy, voor Dinsdag 20 Mei, vir 
die span `n e pos stuur. Die adres is beskikbaar in die gedrukte weergawe. 


—— Die tyd raak nou min vir diegene wat graag die SA ASAT ruimte simposium 
eerskomende Saterdag 24 Mei wil bywoon. Die sluitingsdatum vir registrasies is 


reeds eerskomende Vrydag 23 Mei. Die geleentheid vind plaas by die Innovation 
Hub in Pretoria en beloof om hope interessante inligting aan bywoners te bied. 
Die volledige program kan van die SA AMSAT webtuiste verkry word waar jy 
ook kan inteken om by te woon. 


—— In die Jongste uitgawe van die TARU streek 1 monitering nuusbrief word 
berig dat die Verenigde Koninkryk se Telekommunikasie reguleerder OFCGOM se 
Baldock monitorstasie `n indringer op die 10 meter band betrap en ook laat ver- 
wyder het. Volgens die berig het Peter Jost HB9CET die onwettige gebruik van 
die band, deur vissers op 10,123 MHz ontdek en aan die Britse Radio Vereniging, 
die RAGB, gerapporteer. 


Die RSGB indringer waak koërdineerder Chris Cummings GABOH het Baldock 
monitor stasie toe versoek om ondersoek in te stel. Op hulle beurt het Baldock 
die Britse vloot gekontak wat weer die vissers opgespoor het en beveel het om 
die gebruik van die frekwensie te staak. Dit het die gewenste uitwerking gehad 
en die frekwensie is nou weer oop vir gebruik deur amateurradio. 


—— Jy is ingeskakel op `n nuusuitsending van die Suid Afrikaanse Radio liga en 
hierdie bulletin word gelees deur (Naam en roepsein) en ons gaan nou 
voort met nuus vanaf die radio liga. 


—— Aansoeke om lidmaatskap van die SARL is van die volgende radioamateurs 
ontvang: Riaan Viviers, ZSL1100; Willem Erasmus ZSL1101; Hannes Swanepoel 
ZSL1102; Pete Bruno Ehmke ZSL1103;. Enige besware teen die aanvaarding 
van lidmaatskapaansoeke moet die Sekretaris bereik voor of op die Dinsdag na, 
hierdie bulletin. Ledetal van die SARL is tans 1728 


—— Die sluitingsdatum vir aansoeke as SARL kantoor administrateur stuit 
eerskomende Vrydag 23 Mei met onderhoude wat dan tydens die daaropvol- 
gende week gevoer sal word. Indien jy belangstel in die betrekking kan jy jou 
CV per epos aan die sekretaris stuur. Let wel die indien van 'n CV sal nie 
noodwendig 'n uitnodiging vir onderhoud tot gevolg he nie. 


—— Die volgende SARL@Home fokus op oppervlak gemonteerde komponente. 
Die Simposium word op 7 Junie aangebied by die Nasionale Amateurradio Sen- 
trum 1 en Frik Wolf ZS$6FZ sal hierdie interessante onderwerp aanroer. `n Prak- 
tiese demonstrasie sal ook gehou word. Voorafbespreking is noodsaaklik om die 
reëlings te vergemaklik. Bespreek deur die skakel op die liga se webtuiste. 


—— Die Wesrand Amateurradioklub hou sy volgende snuffelmark om 12:00 op 
Saterdag 31 Mei 2014 by die klubhuis in Krotonstraat, Weltevredenpark, Rood- 
epoort. Almal is baie welkom. Vir meer inligting skakel, Geoff ZS6C 082 546 
5546. 


—— Die High Altitude Ballon Experiment of te wel HABEX span, beplan `n 
vergadering vir die 21ste Mei 2014 om 19:00 te Arrowepark Benoni HABEX. 
Belangstellendes word genooi om by die groep aan te sluit 


Die HABEX span snoer hul kragte saam met HouesdHack span wat beplan om 


'n beheerde sweeftuig vlug vanaf `n baie hoë hoogtevlug te lanseer. Sover bekend 
is hierdie `n eerste vir Suid Afrika en beloof dit om `n baie opwindende poging 
te wees. 


Om meer uit te vind kontak asseblief vir Chris 4S6COG 


—— Die Kempton Park Amateur Radio Tegniese Vereniging en die Antieke Ra- 
dio Vereniging gekombineerde snuffel mark en ope dag vind plaas eerskomende 
Saterdag 24 Mei 2014. 


Dit word aangebied by die Impala Voortrekkers Sentrum in, Rooibos Laan, 
Allen Grove, Kempton Park vanaf O8#HOO. Vir navrae of om `n tafel te bespreek, 
kontak gerus vir Selwyn ZS6SEL by 082 804 2782 of Nico ZS6OL by 083 269 
9939. 


Meer inligting asook `n roetekaart is te vinde op die KARTS webblad Voorwaar 
'n interessante en aangename geleentheid om na uit te sien. Sien jou daar! 


—— Vir diegene wat belangstel in seinvoortplanting navorsing op die 60 meter 
band is hier nog so stukkie goeie nuus. Indien jy `n lid van die SARL is en 
ingeteken het om deel te neem aan hierdie navorsing dan kan jy nog vanmiddag, 
Sondag 18 Mei, tussen 13:00 en 20:00 deel neem aan hierdie projek. Die naweek 
aktiwiteit is oop vir lede wat ingeteken het en ook vir persone wat permanent 
buite die grense van Suid Afrika woon. Dit beloof heelwat opwinding en jy kan 
meer te wete kom hieroor deur die SARL webtuiste te besoek. 


—— Aan die kompetisie front kan jy deelneem aan die Internasionale dag van 
die Jong Dames wat eerskomende Saterdag 24 Mei gehou word. Die kompetisie 
vind plaas op die HF en BHF bande. Log state moet reeds teen 26 Mei ingedien 
wees en jy kan meer uitvind deur die skakels op die gedrukte weergawe vand ie 
SARL nuus te volg. 


—— Die 753 naelloop, wat op 4 Mei plaasgevind het, het goeie ondersteuning 
geniet. 18 Logstate is ontvang waarvan 4 as kontrole state gebruik is. Hier is 
die uitslae vir die 1 uur geleentheid: 1ste: ZS3SVD, Sian van Deventer, 119 
punte. 2de: ZS3JAN, Jan Jordaan, 90 punte. 3de: ZS4W, Warren Reilly, 78 
punte. dde: ZS3Y, Volker Otto, 72 punte. Die Noord Kaap Amateurradio klub 
bedank almal wat bygedra het tot die sukses van hierdie geleentheid. 


—— Op die HF front berig Hannes Coetzee, ZSGBZP, dat die verwagte son- 
aktiwiteitsvlak gematig gaan wees. Sonvlekke AR2056, AR2060 en AR2063 
het almal “beta-gamma” magneetvelde wat genoeg energie huisves vir M-klas 
fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 94. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net 'n kortkop agter behoort te wees. 


Besoek gerus die SANSA webtuiste vir meer inligting. 


—— Dagboek van gebeure 


21 Mei HABEX vergadering te Arrowe Park in Benoni meer inligting kan vanaf 
Chris ZS6COG verkry word 


Eerskomende Saterdag 24 Mei is besonder bedrywig met die AMSAT Sa sim- 
posium aan die voorpunt by die Inovation hub in Pretoria, die Internasionale 
Jong dame dag wedstryd asook die KARTS en AWA snuffelmark by die Impala 
Voortrekker sentrum, Rooibos laan, Allen Grove, Kempton Park 


25 Mei vind die SARL digitale kompetisie plaas tussen 15:00 en 18:00 plaaslike 
tyd, raadpleeg die kompetisie handleiding vir meer inligting 


31 Mei is dit tyd vir die Wesrand Amateurradio klub se snuffelmark om 12:00 
die middag by hul klubhuis in Kroton str Weltevredenpark Roodepoort 


07 Junie SARLG@Home by die NARS 
08 Junie die ZS4 Naeloop 


—— Ter afsluiting weer `n terugblik op ons hoofnuus. Die kwartaallikse SARL 
en OKOSA vergadering is die afgelope Vrydag gehou. Terugvoer is dat indien jy 
nog nie jou lisensie ontvang het nie moet jy net geduld aan die dag le aangesien 
OKOSA werk aan die agterstand ten opsigte van die uitreik van amateurradio 
lisensies . 


Dit bring ons dan aan die einde van hierdie Suid-Afrikaanse Radioliga nuusbul- 
letin, vind meer uit oor hierdie en ander nuus deur die SARL se webtuiste te 
besoek. 


Suid-Afrikaanse Radioliga-nuusdiens nooi klubs en individue uit om muus- 
brokkies van belang vir radioamateurs en kortgolfluisteraars in te dien. Plaas 
nuusberigte - indien moontlik - in beide Engels en Afrikaansop die webtuiste 
onder die newsinbox skakel nie later as die Donderdag wat die bulletindatum 
voorafgaan nie. 


Die Suid-Afrikaanse Radioliga nooi jou om elke Sondagoggend om 10:00 
Plaaslike te luister na “Amateur Radio Today”. Daar is herleiding op 7 082, 
7 205 en 17 660 kHz `n potgooi deur Dick, ZS6RO en verskeie herleidings op 
BHF en UHF frekwensies regoor die land 


'n Heruitsending vind op Maandae om 18:30 plaaslike tyd op 3 230 kHz plaas. 


Ons ontvang graag jou sein rapporte, kommentaar en voorstelle, stuur 'n e-pos 
aan artoday@sarl.org.za. 


Sentech borg die uitsendings op die nie-amateurfrekwensies. 


Jy het geluister na `n bulletin van die Suid Afrikaanse Radio Liga saamgestel 
en geredigeer deur Dawie Conradie ZR6DHGC 


Die Afrikaanse nuusspan groet nou en wens u 'n mooi week toe. Totsiens 


Webskakels genoem in hierdie bulletin 


KARTS webblad www.zs6kts.co.za Chris ZS6COG zs6cog@gmail.com Die 
Sekretaris secretary@sarl.org.za SA AMSAT www.amsatsa.org.za. 
SANSA webblad spaceweather.sansa.org.za Kompetisie Handleiding http:/ /www.sarl.org.za/public/contests/cc 


